Canon EOS 350D

Die Canon EOS 350D (ook bekend as die Canon EOS Digital Rebel XT in Noord-Amerika en die Canon EOS Kiss Digital N in Japan) is 'n 8.0-megapieksel intreevlak digitale enkellensreflekskamera wat deur Canon vervaardig is. Die model is aanvanklik in Februarie 2005 aangekondig. As deel van die EOS-reeks, was dit die opvolger van die EOS 300D, en die voorganger van die EOS 400D (of Digital Rebel XTi), wat in Augustus 2006 vrygestel is.

Besonderhede 
Die 350D is 'n opgegradeerde weergawe van die Canon EOS 300D, en was die eerste digitale SLR wat minder as VS$ 1000 gekos het in 2003. Die kamera het 'n 8-megapieksel sensor (3456 × 2304) grootte 22,2 mm × 14.8 mm. Dit is moontlik om "RAW"-beelde deurlopend te skiet tot 5 teen maksimum resolusie. Die kamera het sewe outofokuspunte.

Daar is 'n paar verskille tussen die 350D en die 300D. Heelparty van die funksies wat deur Canon in die 300D weggelaat of ontkoppel is, is teruggevoeg in hierdie kamera. Bykomend tot hierdie ontslote funksies is daar ook 'n aantal verbeterings. Sommige van die belangrikste opgraderings sluit in:

 8.0 megapieksels (vermeerder vanaf 6.3)
 DIGIC II beeldverwerker
 Vinniger aanskakel (0.2 sekondes)
 CompactFlash tipe II vermoë
 14 (JPEG) of 4-raam deurlopende skietbuffer
 Kleiner en ligter kas
 Verhoogde aanpassingsfunksie
 E-TTL II-flitsalgoritme (verbetering oor die ou E-TTL-flitsalgoritme)
 Spieëlsluiter
 Selekteerbare AF- en metingmodes
 USB 2.0 koppelvlak (verbetering op die stadiger USB 1.1-koppelvlak van die 300D)
 Litiumioonbattery.

Die Canon EOS 350D kom met "Digital Photo Professional" wat die gebruiker in staat stel om JPEG- of TIFF-lêers vanuit RAW-lêers te skep. Dit was voorheen slegs beskikbaar met Canon se professionele kameras. Wanneer die rou data gestoor word, gebruik die kamera 'n verlieslose kompressie-algoritme, en nie beelddata soos witbalans nie.

Produksie van die 350D is in 2005 gestaak.

Probleme 
Canon het verenigbaarheidsprobleme met die Lexar Professionele 80x-spoed CompactFlash (CF)-geheuekaart ondervind, wat gelei het tot óf 'n totale beeldverlies, óf die kamera wat gevries het. In die gevalle waar die kamera gevries het, kon die beelde nog opgespoor word met behulp van 'n eksterne VGL-kaartleser.

Die kamera sal die teenwoordigheid van 'n warmskoenbeskermer interpreteer as die teenwoordigheid van 'n hulpflitslig en sodoende die aanskakel van die ingeboude opwipflits verhoed. Die verwydering van die warmskoenbeskermer sal die ingeboude flits weer in werking stel. 'n Mikroskakelaar in die warmskoen bespeur die teenwoordigheid van die flits.

Wanneer derdepartylense gebruik word, veral ouer Sigmalense, kan daar 'n verenigbaarheidsprobleem wees. Volgens gebruikers se verslae word "Err99" foute vertoon wanneer hulle sulke lense probeer gebruik. Die probleem is meer uitgesproke wanneer 'n ouer lens gebruik word wat nie die funksie van 'n HSM fokusdrywer het nie. 'n Ander oorsaak van Err99 boodskappe betrek EF-S 18-55 lense (die oorspronklike toerustinglens vir die 350D en 20D) wat foutief is; die aankoop van gebruikte EF-S 18-55 lense op die grysmark en internetveilings dra natuurlik ook 'n risikofaktor.

Verwysings 

Canon kameras